Ο Πειρατής (όπερα)

Το έργο Ο Πειρατής () είναι μια δίπρακτη όπερα του Βιντσέντζο Μπελίνι σε ιταλικό λιμπρέτο του Φελίτσε Ρομάνι, ο οποίος άντλησε έμπνευση από ένα τρίπρακτο μελόδραμα του 1826, το Μπέρτραμ, ή Ο Πειρατής (Bertram, ou le Pirate) των Σαρλ Νοντιέ και Ισιντόρ Ζουστίν Σεβερίν Τέιλορ. Το μελόδραμα αυτό, είχε βασιστεί σε μια γαλλική μετάφραση της τραγωδίας πέντε πράξεων Μπέρτραμ ή Το Κάστρο του Αγίου Άλντομπραντ (Bertram or The Castle of St. Aldobrand) του Τσαρλς Ματούριν που είχε παρουσιαστεί στο Λονδίνο το 1816.

Ως προς τη μουσική του έργου, ο Μπελίνι επαναχρησιμοποίησε παλαιότερες συνθετικές του ιδέες στον Πειρατή σε αρκετές περιπτώσεις. Ακόμα, συμμετείχε ενεργά στη διαδικασία συγγραφής του λιμπρέτου. Η όπερα Ο Πειρατής απηχείται σε μεταγενέστερα οπερατικά έργα, όπως η Νόρμα του Μπελίνι και η Λουτσία ντι Λάμερμουρ του Γκαετάνο Ντονιτσέτι. Ακόμα, άσκησε επιρροή στο πρώιμο οπερατικό έργο του Ρίχαρντ Βάγκνερ."Wagner on Bellini" 1886, The Musical Times and Singing Class Circular, #27 (516), pp. 66–68

Το 1958, η επιφανής υψίφωνος Μαρία Κάλλας πρωταγωνίστησε ως Ιμογένη στην κορυφαία αναβίωση του έργου τον 20ο αιώνα, με Γκουαλτιέρο τον τενόρο Φράνκο Κορέλι. Ακολούθησαν αρκετές πλήρεις σκηνικές παραγωγές τον 20ο αλλά και τον 21ο αιώνα, όπως εκείνες της Μητροπολιτικής Όπερας με τη Ρενέ Φλέμινγκ το 2002—2003 και της Σκάλας του Μιλάνου με τη Σόνια Γίοντσεβα το 2018, 60 έτη μετά την εμφάνιση της Κάλλας ως Ιμογένη στο ίδιο θέατρο.

 Ρόλοι 
Ρόλος Τύπος φωνής Ερνέστο, δούκας της Καλντόρας βαρύτονος Ιμογένη, η γυναίκα του υψίφωνος Γκουαλτιέρο, πρώην κόμης του Μοντάλτο τενόρος Ιτούλμπο, ο ανθυπολοχαγός του Γκουαλτιέρο τενόρος Γκοφρέδο, ένας ερημίτης, κάποτε δάσκαλος του Γκουαλτιέρο βαθύφωνος Αντέλε, φίλη της Ιμογένηςυψίφωνος Ένα μικρό αγόρι, γιος της Ιμογένης και του Ερνέστο(σιωπηλός ρόλος) Ψαράδες και γυναίκες, πειρατές, ιππότες, κυρίες

 Παραπομπές 

 Πηγές 
 Eisenbeiss, Philip (2013), Bel Canto Bully: The Life of the Legendary Opera Impresario Domenico Barbaja (στα αγγλικά). Λονδίνο: Haus Publishing, 2013.  
 Γαλατόπουλος, Στέλιος (2002), Bellini: Life, Times, Music: 1801–1835 (στα αγγλικά). Λονδίνο, Sanctuary Publishing Ltd. 
 Kimbell, David (2001), Il pirata (στα αγγλικά) στο Holden, Amanda (επιμ.), The New Penguin Opera Guide, σελ. 47–48. Νέα Υόρκη: Penguin Putnam. 
 Lippmann, Friedrich; McGuire, Simon (1998), Bellini, Vincenzo, στο Stanley Sadie, (επιμ.), The New Grove Dictionary of Opera, Τόμος 1. Λονδίνο: Macmillan Publishers, Inc.  


 Εξωτερικοί σύνδεσμοι 

 Παρτιτούρες της όπερας στο International Music Score Library Project
 Λιμπρέτο της όπερας (στα ιταλικά)

Κατηγορία:Όπερες
Κατηγορία:Όπερες στην ιταλική γλώσσα